**DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2022 m. sausio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės taryba nusprendžia:

1. Perduoti Rokiškio rajono savivaldybei nuosavybės teise priklausantį turtą – Rokiškio rajono savivaldybės švietimo įstaigų profesinės rizikos vertinimo dokumentus, kurių įsigijimo balansinė vertė 2022 m. sausio 31 d. – 6350,08 Eur, turto registravimo grupė – 1150000, finansavimo šaltinis – savivaldybės biudžeto lėšos, neterminuotai valdyti, naudoti ir disponuoti juo patikėjimo teise bei apskaityti įstaigos balanse Rokiškio rajono savivaldybės švietimo įstaigoms pagal sąrašą (priedas).
2. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį turtą neterminuotai valdyti, naudoti ir disponuoti juo patikėjimo teise Rokiškio rajono savivaldybės švietimo įstaigoms.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaudamasi Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise.

Rokiškio rajono savivaldybės administracija, viešųjų pirkimų įstatymo nustatyta tvarka iš UAB „Darbų saugos projektai“ centralizuotai įsigijo švietimo įstaigų darbo vietų profesinės rizikos vertinimo paslaugas. Parengtus profesinės rizikos vertinimo dokumentus siūloma neterminuotai patikėjimo teise perduoti valdyti, naudoti ir disponuoti turtu Rokiškio rajono savivaldybės švietimo įstaigoms.

**Laukiami rezultatai.**

Bus vykdomi Lietuvos Respublikos darbuotojų saugos ir sveikatos įstatymo ir kitų darbuotojų saugą ir sveikatą reglamentuojančių teisės aktų reikalavimai.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos. Dokumentų įsigijimui pagal 2021 m. gegužės 10 d. Švietimo įstaigų darbo vietų profesinės rizikos vertinimo paslaugų pirkimo sutartį Nr. DS-201 panaudota 6350,08 Eur.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |